b'\n_START_ARTICLE_\nStone Castle\n_START_PARAGRAPH_\nStone Castle er et slot i byen Stone t\xc3\xa6t ved Bluewater i Kent i det syd\xc3\xb8stlige England. Det blev bygget mellem 1135 og 1140 p\xc3\xa5 det sted, hvor Vilhelm Erobreren underskrev en traktat med befolkningen i Kent i 1067.\n_START_SECTION_\nHistorie\n_START_PARAGRAPH_\nDet menes at slottet er bygget Kong Stefan. Det omtales i 1165 som Stone Castle, da Thomas Becket bes\xc3\xb8gte slottet p\xc3\xa5 vej til Canterbury. Det menes, at slottet forfaldt og blev genopbygget engang 1300-tallet._NEWLINE_Omkring \xc3\xa5r 1300 tjente Sir John de Norwood som sheriff i Kent fem gange. Han blev adlet af Edward 1. I 1308 overgav han slottet til sin bror Henry Norwood. Edward 3.s s\xc3\xb8n Den sorte prins blev efter sigende adlet her._NEWLINE_Omkring \xc3\xa5r 1400 solgte Norwood-familien slottet til familien Bonivant. Det var ogs\xc3\xa5 ejet af familien Wiltshire, som bl.a. talte Bridget Wingfield, der var n\xc3\xa6r ven af Anne Boleyn, hvis korrespondance var med til at d\xc3\xb8mme dronningen for utroskab. I 1527 blev det bes\xc3\xb8gt af Thomas Wolsey, Thomas More og jarlen af Derby. Det var omkring dette tidspunkt, at Henrik VIII k\xc3\xa6mpede for at gifte sig med Anne Boleyn, som boede p\xc3\xa5 Hever Castle, 32 km derfra._NEWLINE_Under 2. verdenskrig brugte Royal Air Force slottet som base. I dag ejes det af Blue Circle, og de omkringliggende jorde er lejet ud til Land Securities i 2000, mens bygningen er udlejet til Heritage Conference Centre.'